《赠星术黄太史》
宋代·戴翼

粤从太极生两仪，大明生东月生西。煌煌两日照今古，一昼一夜分主之。

人具阴阳中造化，亦系日月之所舍。在日为命月为身，所主各随其昼夜。

此数定不差毫毛，惜哉庸术其传讹。谈命以日不及月，日本昱昼如夜何。

甘石不作今已矣，星学之精其能几。掌中日月分旦昏，独有黄生精算尔。

黄生算到毫杪处，吉凶定如鼓应桴。奇哉此术真神秘，世人不知反为异。

俗流何可轻与谈，吾有颍滨月轩记。

作者简介：戴翼，字汝谐，闽县人。绍定中，摄南康事，鼎创城壁，两新县治，政绩彰闻，迁知邕州。《闽书》